《得萧汉卿诗却寄》
明代·佘翔

老去栖迟五柳门，双鱼谁复寄江村。数行忽枉怀人句，多病新开对月樽。

海上甘棠歌父老，天涯芳草怨王孙。风流旧结青溪社，萍梗重逢未可论。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。